R. Hartono

Raden Hartono (lahèr 10 Juni 1941) panèka sala sèttong purnawirawan Jènderal ḍâri korps Kavaleri sè bhâreng sareng Tutut amaddhek partai politik anyama Partai Karya Peduli Bangsa. Panjhânnânganèpon jhughân ajabat mènangka Kopala Staf TNI Angkatan Darat sè kapèng 18 (1995-1997), Menteri Dalam Negeri Rèpublik Indonèsia (1998-1998), bân Gubernur Lemhannas (1993–1994).

 Kaoḍi'ân 

 Kaoḍi'ân Pribadi 
Panjhânnânganèpon akabin sareng R.A. Oetari sè mènangka alè' ḍâri Irjen Pol R. Mochammad Oemargatab tor bhibbhi' ḍâri komèdian Indro Warkop. Ḍâri parnèkahannèpon sareng R.A. Oetari, èkaruniai 4 pottra.

 Karièr Militer 
Panjhânnânganèpon ollè pangkat palèng tèngghi è TNI Angkatan Darat èngghi panèka jènderal bintang empa' kalabân jabadhân palèng tèngghi  mènangka Kopala Staf TNI Angkatan Darat. Panjhânnânganèpon panèka sèttong-èpon perwira tèngghi ḍâri korps Kavaleri sè ḍhâḍḍhi Kasad. Karièrra è korps Baret Celleng molaè ḍâri ḍhâḍḍhi Danton kantos Wadanpussenkav. Jhughân atogâs mènangka Dandim è Jhâbhâ Tèmor, Pangdam V/Brawijaya, kantos Kassospol ABRI. Dhâbhuna sè sanget èkennal ḍâri R. Hartono bâkto pamèlèyan omom è taon 2004 panèka "asadhiya ḍhâḍḍhi antègghâ Soeharto".

Nyama R. Hartono bareng sareng Tutut èsebbhut-sebbhut sareng harian Inggris The Guardian mènangka sala sèttong pajâbhât militèr Indonèsia sè narema pèssè paloloddhân rajâna Rp281 miliar kaangghuy mellè 100 Tank Scorpion è ḍâlem btekto 1992–1994.

Nyamanèpon manyolot polè sabâb isu perna akabinna Prèsidèn SBY sabellumma maso' ḍâ’ AKABRI. Sabellumma panjhânnânganèpon jhughân akonflik sareng sala sèttong mantan jènderal polana ta’ tarèma potranèpon èsebbhut sèdhâ sabâb narkoba.

 Sombher